EkBass/fiwiki-20250220-pages-articles huggingface dataset:
Omaa tietä etsimässä Italiassa, Intiassa ja Indonesiassa

Omaa tietä etsimässä Italiassa, Intiassa ja Indonesiassa (Eat Pray Love) on philadelphialaisen kirjailija-journalisti Elizabeth Gilbertin omakohtaisiin kokemuksiin perustuva romaani vuodelta 2006. Otava julkaisi kirjan suomeksi 2007.http://www.otava.fi/kirjat/pokkarit/2010/fi_FI/omaa_tieta_etsimassa/ Teos on julkaistu jo 20 kielellä ja se kohosi Yhdysvalloissa bestselleriksi heti ilmestymisensä jälkeen vuonna 2006. Kirjassa Elizabeth Gilbert päättää lähteä vuodeksi matkalle etsimään itseään. Hän viipyy Italiassa, Intiassa ja Indonesiassa kussakin neljän kuukauden ajan. Italiasta hän etsii nautintoa, Intiasta sisäistä rauhaa ja Indonesiasta kykyä yhdistää nämä kaksi. Kirjassa on 108 lukua, 36 kullekin maalle, intialaisen rukousnauhan japa malan mukaan, jossa on 108 helmeä. Kirjaan perustuva elokuva Eat Pray Love – omaa tietä etsimässä sai ensi-iltansa vuonna 2010. == Juoni == Elämässään menestynyt 35-vuotias toimittaja Elizabeth Gilbert yrittää hankkia lasta miehensä kanssa, mutta havahtuu kesken kaiken tajuamaan, ettei oikeastaan tiedä, haluaako hän lasta, haluaako hän miestään ja omakotitaloaan, tai mitä hän niiden sijaan haluaisi. Henkistä romahdusta seuraa avioero, sairastuminen masennukseen, nopea laastarisuhde ja päätös lähteä vuodeksi yksin ulkomaille etsimään itseään ja onneaan. Hän etsii ensin Italiasta nautintoja ja kykyä nauttia, ja lihookin muutaman kuukauden aikana kymmenisen kiloa. Intiaan hän suuntaa ashramiin etsimään itselleen sopivaa hengellisyyttä joogaten ja meditoiden. Indonesiassa hän koettaa löytää tavan yhdistää nämä kaksi, ja löytääkin tasapainon elämäänsä ja jopa suuren rakkauden. == Lähteet == Luokka:Vuoden 2006 kirjat Luokka:Omaelämäkerrat Luokka:Matkakirjat
Tonttujen kutsu

Tonttujen kutsu on Wil Huygenin kirjoittama tonttukirja. Kirjassa tontut, peikot, lumimiehet ja muut metsän olennot kokevat jännittäviä tapahtumia. Kirjan on julkaissut WSOY vuonna 1982 . Suuri tonttukirja esittää erilaisia tonttuja, kuten kotitonttu, puutarhatonttu, siperiantonttu ja monta muuta, mutta Tonttujen kutsu esittää näiden lisäksi ulkomaalaisia tonttuja, mm Syyrian tontut, Kreikan tontut ja monta muuta. Tontut-sarjan toisen tuotantokauden Klausin ja Dannyn seikkailut perustuvat Tonttujen kutsuun. Luokka:Lastenkirjat Luokka:Tonttukirjat Luokka:Vuoden 1981 kirjat
Eat Pray Love

Eat Pray Love voi tarkoittaa seuraavia asioita: * Omaa tietä etsimässä Italiassa, Intiassa ja Indonesiassa (engl. Eat Pray Love), Elizabeth Gilbertin romaani vuodelta 2006 * Eat Pray Love – omaa tietä etsimässä, romaaniin perustuva elokuva vuodelta 2010.
Suomalainen tonttukirja

Suomalainen tonttukirja on Mauri Kunnaksen tekemä vuonna 1979 ilmestynyt kirja. Ennen kirjaa Kunnas teki vuonna 1977 ensimmäisen piirrossarjansa Tontut. Kirjan pohjalta tehtiin myös musiikkialbumi Välikaton Feetun tonttulevy, joka julkaistiin vuonna 1985. ==Lähteet== Luokka:Vuoden 1979 kirjat Luokka:Tonttukirjat Luokka:Mauri Kunnaksen lastenkirjat
Management buyout

Management buyout (lyhenne MBO) on yrityskauppa, jossa ostajana on yrityksen toimiva johto. Syitä tämän kaltaisiin järjestelyihin voivat olla yrityksen johdon halu säilyttää työpaikkansa, yrityksen omistajien halu luopua toiminnasta tai ulkopuolisen tahon aikeet vallata yritys ja syrjäyttää sen nykyinen johto. Syynä voi olla myös johdon pyrkimykset hyötyä taloudellisesti enemmän yrityksestä pelkän rahapalkan lisäksi. == Lähteet == Luokka:Rahoitus Luokka:Sijoittaminen Luokka:Taloustieteen käsitteet Luokka:Yritysrahoitus Luokka:Englanninkieliset sanat ja sanonnat
Sasky Ruoveden lukio

thumb Sasky Ruoveden lukio toimii vuonna 2003 peruskorjatuissa opetustiloissa. Sasky Ruoveden lukiossa kirjoitat ylioppilaaksi, voit keskittyä erityistavoitteisiisi ja opit itsenäistä elämää. Opiskelu päivälukio-​opiskelijana tavoitteena lukion päättötodistus ja ylioppilastutkinto. Yleissivistävät lukio-​opinnot valmistavat jatko-​opintoihin yliopistoissa, korkeakouluissa ja muissa oppilaitoksissa. Ruovedellä on tarjolla lukion yleislinjan lisäksi myös seuraavat painotuslinjat: * ratsastuslinja * eläinlääketieteellinen painotuslinja. Sasky Ruoveden lukio on osa SASKY koulutuskuntayhtymää. Koululla on kaksi eurooppalaista yhteistyökumppania, italialainen Olevano Romanon lukio (Istituto D’istruzione superiore “Renato Cartesio” di Olevano Romano) lähellä Roomaa sekä Berliinin lähellä sijaitseva Saksan ainoa ratsastuslukio Prinz- von-Homburg-Schule Neustadt (Dosse). Jokaisella lukiolaisella on mahdollisuus osallistua koulujen väliseen yhteistyöhön. ==Aiheesta muualla== *Sasky Ruoveden lukion kotisivut Luokka:Suomen lukiot Yhteiskoulun lukio
Ulla Järvilehto

Ulla Elina Tuulikki Järvilehto (o. s. Eskelinen) (s. 31. joulukuuta 1938 Tampere) on suomalainen lääkäri ja entinen poliitikko, joka on toiminut Suomen Kristillisen liiton kansanedustajana vuosina 1975–1983. == Ura == === Opinnot === Järvilehto kirjoitti ylioppilaaksi 1958 ja valmistui lääketieteen lisensiaatiksi 1965. Hänestä tuli naistentautien ja synnytyksen erikoislääkäri 1971. === Lääkärinä === Järvilehto on toiminut Keski-Suomen keskussairaalan lastentautien apulaislääkärinä ja HYKS:n naistentautien klinikan apulaislääkärinä 1969–1971, Suomen Punaisen Ristin Järvenpään lääkäriaseman gynekologina 1971–1972 sekä yksityislääkärinä Lahdessa ja Tampereella vuodesta 1973. === Eduskuntatyö === Järvilehto toimi kansanedustajana kaksi vaalikautta vuosina 1975–1983. Hän edusti Hämeen läänin eteläistä vaalipiiriä ja kuului Kristillisen liiton eduskuntaryhmään. == Kannanottoja == 1970-1980-luvuilla Järvilehto tuli tunnetuksi abortin julkisena vastustajana ja innokkaana Israel-ystävänä. Kansanedustajan paikkansa menetettyään hän keskittyi puhumaan Israel-tilaisuuksissa, joiden tarkoituksena oli kannustaa kristittyjä rukoilemaan Israelin ja juutalaisten puolesta, sekä tarvittaessa auttamaan juutalaisia myös aineellisesti, esimerkiksi heidän muuttaessaan eri maista Israeliin. Hän toimi pitkään ICEJ:n (Jerusalemin Kansainvälisen Kristillisen Suurlähetystön) Suomen-osaston puheenjohtajana. == Teokset == * Diagnosis in preinvasive lesions of the cervix (1974) * Urinary oestrone and chronionic gonadotrophin in threatened abortion (1974) * Anna lapsen elää (1974) * * * == Yksityiselämä == Järvilehto asuu Tampereella. Hän kuuluu helluntaiherätykseen. Järvilehdon puoliso vuodesta 1962 oli lääketieteen lisensiaatti Kaarlo Juhani Järvilehto. Kaarlo Järvilehto kuoli vuonna 2018. Heillä on neljä lasta. ==Lähteet== Luokka:Kansanedustajat Luokka:Suomen Kristillisdemokraattien poliitikot Luokka:Hämeen vaalipiiri Luokka:Suomalaiset gynekologit Luokka:Vuonna 1938 syntyneet Luokka:Elävät henkilöt
Veikko Matikkala

Veikko Juhani Matikkala (4. joulukuuta 1938 Helsinki – 19. syyskuuta 2003 Oulu) oli suomalainen poliitikko. Ammatiltaan hän oli kauppias ja toimitusjohtaja. Matikkala toimi kansanedustajana vuosina 1975–1979 edustaen Oulun läänin vaalipiiriä ja kuului Kristillisen liiton eduskuntaryhmään. ==Lähteet== ==Aiheesta muualla== * Veikko Matikkalan muistokirjoitus Helsingin Sanomissa Luokka:Kansanedustajat Luokka:Suomen Kristillisdemokraattien poliitikot Luokka:Oulun kaupunginvaltuutetut Luokka:Oulun vaalipiiri Luokka:Suomalaiset kauppiaat Luokka:Vuonna 1938 syntyneet Luokka:Vuonna 2003 kuolleet
Juho Sillanpää

Juho Hermanni (Jussi) Sillanpää (s. 7. elokuuta 1938 Kauhajoki) on suomalainen maanviljelijä ja poliitikko. Sillanpää toimi kansanedustajana vuosina 1987–1991 edustaen Vaasan läänin vaalipiiriä ja kuului Keskustan eduskuntaryhmään. Sillanpää suoritti maamieskoulun vuonna 1960 ja työskenteli maanviljelijänä Kauhajoella. Kunnallispolitiikassa hän on ollut mukana toimimalla Kauhajoella sekä jäsenenä että puheenjohtajana kunnanvaltuustossa ja kunnanhallituksessa. Sillanpää toimi presidentinvaalin valitsijamiehenä vuosien 1982 ja 1988 presidentinvaaleissa. Sillanpään vanhemmat olivat maanviljelijä Joonas Sillanpää ja emäntä Maria Paski. Vuonna 1991 Sillanpäälle myönnettiin kunnallisneuvoksen arvonimi. ==Lähteet== Luokka:Kansanedustajat Luokka:Suomen Keskustan poliitikot Luokka:Kauhajoen kaupunginvaltuutetut Luokka:Vaasan vaalipiiri Luokka:Vuonna 1938 syntyneet Luokka:Elävät henkilöt
Helvi Niskanen

Helvi Annikki Niskanen (30. heinäkuuta 1938 Suojärvi – 21. tammikuuta 2017 Oulu) oli suomalainen poliitikko. Niskanen toimi kansanedustajana vuosina 1970–1983 edustaen Oulun läänin vaalipiiriä ja kuului Suomen Kansan Demokraattisen Liiton eduskuntaryhmään. Marraskuussa 1970 Niskanen ehdotti rikoslakiuudistusta käsiteltäessä, että niin sanottua kehotuspykälää ei lisättäisi uuteen lakiin, mutta ehdotusta ei hyväksytty eduskunnan äänestyksessä.Valtiopäivät 1970, Pöytäkirjat II, 24.11.1970, s. 2142 ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:Oulun kaupunginvaltuutetut Luokka:Oulun vaalipiiri Luokka:Vuonna 1938 syntyneet Luokka:Vuonna 2017 kuolleet
Omer Khalifa

Omer Khalifa (; s. 18. joulukuuta 1956) on sudanilainen entinen yleisurheilija, joka kilpaili keskimatkojen juoksussa. Hän voitti Afrikan- mestaruuskilpailuista neljä mitalia, joista kaksi 800 ja kaksi 1 500 metrin matkalta. Khalifa osallistui olympialaisiin kahdesti, vuosina 1984 ja 1988. Hän oli mukana 1 500 metrillä molemmilla kerroilla, mutta osallistui myös 800 metrin juoksuun vuonna 1984. Khalifan paras olympiasijoitus oli kahdeksas sija 1 500 metrin matkalta Los Angelesin kisoista 1984. == Ennätykset == Lähde: IAAF * 800 m: 1.44,75 (1986) * 1 500 m: 3.33,28 (1986) == Lähteet == Luokka:Sudanilaiset keskimatkojen juoksijat Luokka:Vuonna 1956 syntyneet Luokka:Elävät henkilöt
Helmi Morri

Helmi Esteri Morri (s. 5. toukokuuta 1938 Pohjaslahti) on suomalainen maatilan emäntä ja poliitikko. Morri toimi kansanedustajana vuosina 1991–1995 edustaen Hämeen läänin pohjoista vaalipiiriä ja kuului Keskustan eduskuntaryhmään. Virtain kaupunginvaltuuston jäsenenä hän oli vuosina 1989–1997. ==Lähteet== Luokka:Kansanedustajat Luokka:Suomen Keskustan poliitikot Luokka:Pirkanmaan vaalipiiri Luokka:Virtain kaupunginvaltuutetut Luokka:Vuonna 1938 syntyneet Luokka:Elävät henkilöt
Pirttijärvi (Puolanka)

Pirttijärvi on järvi Puolangalla Auhon ja Lippoperän välillä, kuntakeskuksesta parisenkymmentä kilometriä luoteeseen. Järven pinnankorkeus on 136,4 metriä, syvimmillään se on noin kahdeksan metrin syvyinen. Kaakon puolen Auhojärvestä Pirttijärven erottaa lyhyt salmi, pohjoisen puolen Vähäjärvestä siihen laskee pieni Vähäjoki. Järvi on kapeahko ja pitkä, luode-kaakkosuunnassa se on noin kolmen kilometrin pituinen ja leveimmillään alle kilometri. Järven laskujoki Pirttijoki laskee Jorvasjärveen ja sieltä edelleen Tilanjokea Kiiminkijokeen. Pirttijärvi kuuluu siis Kiiminkijoen vesistöalueeseen. Järven lounaisranta on asuttu, sitä seuraa Luppoperälle Kalhamajärven vieritse menevä tie. Myös koillisrannan Tossuperällä on asutusta. Järven luoteispäässä on uimaranta ja kota. Kaakkoispäässä on taas useita pieniä luotoja ja keskijärvellä neljä nimettyä suurempaa saarta, Pökkelösaari, Puusaari, Heinäsaari ja Kuikkasaari. Niitä vastapäätä järven pohjoisrannalla on Kalmoniemi. Luokka:Kiiminkijoen vesistö Luokka:Puolangan järvet
Matti Vähänäkki

Matti Kalervo Vähänäkki (26. maaliskuuta 1938 Kotka – 29. heinäkuuta 2012 Hamina) oli suomalainen varatuomari, virkamies ja sosialidemokraattinen kansanedustaja. Vähänäkki valmistui ylioppilaaksi vuonna 1958, oikeustieteen kandidaatiksi vuonna 1964 ja varatuomariksi vuonna 1967 ja työskenteli toimittajana Eteenpäin-lehdessä Kotkassa vuonna 1960, Ilta-Sanomissa vuosina 1960–1962, nimismiehenä Nummella vuosina 1963–1964, apulaispoliisitarkastajana Kymen lääninhallituksessa vuosina 1966–1967, II kaupunginsihteerinä Lappeenrannassa vuosina 1967–1969 ja Vehkalahden kunnanjohtajana vuosina 1969–1999. Kansanedustajana hän toimi neljä kautta vuosina 1987–2003 edustaen vuosina 1987–1999 Kymen läänin vaalipiiriä ja vuosina 1999–2003 Kymen vaalipiiriä ja kuului Sosialidemokraattiseen eduskuntaryhmään. Vähänäkki oli sotalapsena Ruotsissa. Artikkelin verkkoversio ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomalaiset juristit Luokka:Vehkalahden kunnanjohtajat Luokka:Suomalaiset toimittajat Luokka:Kymen vaalipiiri Luokka:Vuonna 1938 syntyneet Luokka:Vuonna 2012 kuolleet
Rantakirppu

Rantakirppu () on ajanvietteellinen ajoneuvo, jossa on kookkaat ja leveät pyörät. Se on suunniteltu ajettavaksi hiekkaisilla dyyneillä ja uimarannoilla. Rantakirput on yleensä valmistettu erilaisia rakennussarjoja käyttäen Volkswagen Kuplan pohjalevyä, akselistoja, voimansiirtoa ja moottoria hyödyntäen. Luokka:Erikoisajoneuvot
Raimo Mähönen

Raimo Aulis Mähönen (s. 18. maaliskuuta 1938 Harlu) on suomalainen poliitikko. Mähönen toimi kansanedustajana kaksi kautta vuosina 1995–2003 edustaen vuosina 1995–1999 Mikkelin läänin vaalipiiriä ja vuosina 1999–2003 Mikkelin vaalipiiriä ja kuului Sosialidemokraattiseen eduskuntaryhmään. Kotikaupungissaan Pieksämäellä hänellä on ollut lukuisia kunnallisia luottamustoimia ja vuonna 2007 hänelle myönnettiin kunnallisneuvoksen arvonimi. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Pieksämäen kaupunginvaltuutetut Luokka:Etelä-Savon vaalipiiri Luokka:Vuonna 1938 syntyneet Luokka:Elävät henkilöt
Anna-Kaarina Louvo

Anna-Kaarina Louvo (s. 14. lokakuuta 1937 Kauhava) on suomalainen erikoishammaslääkäri ja poliitikko. Louvo toimi kansanedustajana neljä vaalikautta vuosina 1979–1995 edustaen Kymen läänin vaalipiiriä ja kuului Kokoomuksen eduskuntaryhmään. Hänen puolisonsa oli Jarmo Louvo. ==Lähteet== Luokka:Kansanedustajat Luokka:Kansallisen Kokoomuksen poliitikot Luokka:Anjalan kunnanvaltuutetut Luokka:Kouvolan kaupunginvaltuutetut Luokka:Suomalaiset hammaslääkärit Luokka:Kymen vaalipiiri Luokka:Vuonna 1937 syntyneet Luokka:Elävät henkilöt
Taiwaninloistoharakka

Taiwaninloistoharakka (Urocissa caerulea) on varisten heimoon kuuluva lintulaji. Se elää kotoperäisenä Taiwanin saarella ja on Taiwanin kansallislintu. ==Lähteet== Luokka:Varikset Luokka:Taiwanin kansallissymbolit
Pähr-Einar Hellström

Pähr-Einar Hellström (s. 6. syyskuuta 1937) on suomalainen poliitikko ja lääkäri. Hellström toimi kansanedustajana 1. elokuuta 1985 – 23. maaliskuuta 1987 noustuaan eduskuntaan, kun Pär Stenbäck siirtyi Suomen Punaiseen Ristiin. Hellström edusti Uudenmaan läänin vaalipiiriä ja kuului RKP:n eduskuntaryhmään. Poliittisen uransa jälkeen hän lähti Afrikkaan johtamaan kansanterveyshankkeita. Hellströmin tytär Micaela Hellström on meribiologi, joka on kehittänyt e-DNA-analyysimenetelmää. ==Lähteet== Luokka:Kansanedustajat Luokka:Suomalaiset lääkärit Luokka:Suomen ruotsalaisen kansanpuolueen poliitikot Luokka:Uudenmaan vaalipiiri Luokka:Vuonna 1937 syntyneet Luokka:Elävät henkilöt
Timo Roos

Timo Antero Roos (5. elokuuta 1936 Karkku – 22. lokakuuta 2023 Hämeenlinna) oli suomalainen erityisopettaja ja poliitikko, joka toimi SDP:n kansanedustajana vuosina 1983–1995. == Elämä ja ura == Roos valmistui kansakoulunopettajaksi Jyväskylän kasvatusopillisesta korkeakoulusta vuonna 1959 ja työskenteli kansakoulunopettajana Uuraisilla 1959–1960 sekä Karkun Heinoossa 1960–1970. Vuonna 1969 Roos suoritti erityisopettajan tutkinnon Jyväskylän yliopistossa, jonka jälkeen hän toimi opettajana Vammaskosken erityiskoulussa Vammalassa 1970–1983. Roos valittiin eduskuntaan vuonna 1983 Turun läänin pohjoisesta vaalipiiristä. Kansanedustajankausi kesti vuoteen 1995, jolloin hän ei enää asettunut ehdolle. Roos oli Karkun kunnanvaltuuston jäsen 1965–1972 ja Vammalan kaupunginvaltuuston jäsen 1973–2000. Presidentin valitsijamiehenä hän oli 1982 ja 1988. Vuosina 1993–1997 Roos toimi Pirkanmaan maakuntavaltuuston puheenjohtajana. Vuonna 2000 hänelle myönnettiin kunnallisneuvoksen arvonimi. Roos kirjoitti yli 2 000 kolumnia tai pakinaa muun muassa Tyrvään Sanomiin ja Demariin, jossa hän käytti nimimerkkiä ”Nieminen Vee”. Vuonna 1997 Roos julkaisi muistelmateoksensa Minulta on tiedusteltu. Hän oli myös innokas harmonikansoittaja. Roos on eduskunnan perinteisen kuttupuheen isä. Kyseessä on epävirallinen tapa, jossa joku kansanedustaja pitää kuttu-aiheisen puheen maataloutta koskevan budjettikeskustelun yhteydessä. Roos piti ensimmäisen kuttupuheensa vuonna 1983. Roos ei itse arvostanut, että hänen kuttutalouden merkitystä korostanut puheensa oli myöhemmin muutettu kaksimielisyyksiä ja sananmuunnoksia sisältäneeksi vitsiksi. == Perhe == Roosin puoliso oli Tuuloksesta kotoisin ollut lehtori Kaija Terho (k. 2019), jonka kanssa hän avioitui vuonna 1960. He asuivat Hämeenlinnassa vuodesta 2003 lähtien. ==Teokset== * ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Turun läänin pohjoinen vaalipiiri Luokka:Karkun kunnanvaltuutetut Luokka:Vammalan kaupunginvaltuutetut Luokka:Suomalaiset opettajat Luokka:Vuonna 1936 syntyneet Luokka:Vuonna 2023 kuolleet
Monta Ellis

Monta Ellis (s. 26. lokakuuta 1985 Jackson, Mississippi) on yhdysvaltalainen koripalloilija. Hän on NBA-urallaan edustanut Golden State Warriorsia vuosina 2005–2012, Milwaukee Bucksia vuosina 2012–2013, Dallas Mavericksia vuosina 2013–2015 ja Indiana Pacersia vuosina 2015–2017. Pacers maksaa hänelle palkkaa vielä kauden 2021–2022 loppuun. == Lähteet == Luokka:Yhdysvaltalaiset koripalloilijat Luokka:Vuonna 1985 syntyneet Luokka:Elävät henkilöt
Ethie Sousa

Ethie Viane Melo Sousa (s. 13. toukokuuta 1980, Mesa, Brasilia) on brasilialainen jalkapalloilija, pelipaikaltaan keskikenttä. Hän on edustanut aina vuoteen 2008 brasilialaisia pl. vuosia 2003-2004, jolloin hän edusti Liaoningin kiinalaisseuraa. Vuonna 2008 Ethie siirtyi Ykkösen PS Kemiin ja seuraavana kautena naapurikaupungin Ykkösessä pelanneeseen TP-47:ään, jossa hän jatkoi vielä kaudella 2010, vaikka TP-47 oli pudonnut Kakkoseen. AC Oulun ja TP-47:n farmisopimuksen perusteella Ethie siirtyi Veikkausliigassa pelanneeseen AC Ouluun heinäkuussa 2010 pelaten kaikkiaan 13 ottelua tullen pääosin vaihdossa kentälle. ==Lähteet== *Ethien pelaajatilastot mm. joukkueet Brasiliassa *Ethie Sousa PS Kemin sivulla *Ethie tulo kesällä 2009 TP-47:ään *Ethie tulosta keväällä 2010 TP-47:ään *Ethie Sousa AC Oulun sivulla Luokka:Brasilialaiset jalkapalloilijat Luokka:Vuonna 1980 syntyneet Luokka:Elävät henkilöt
Eneberg

Eneberg on suomalainen aatelissuku, jonka jäsenet käyttävät nykyään nimeä Kivikataja. Senaattori Waldemar Eneberg aateloitiin joulukuussa 1903 ja hänen kuoltuaan seuraavana vuonna hänen lapsensa introdusoitiin Suomen ritarihuoneeseen numerolla 277. Viitattu 28.1.2012. Hänen sukunsa tunnettiin aiemmin nimellä EnbergEhrnrooth, Carl (toim.), Suomen ritariston ja aatelin kalenteri 1989, Kustannusosakeyhtiö Frederika, Espoo 1988 ja oli alkujaan Porista, jossa sen tiedetään olleen jo 1600-luvun lopulla. Eneberg otti aatelissukunsa tunnuslauseeksi routavuosien aikaisen vanhasuomalaisten iskulauseen ”taipuu ei taitu”, joka sopi myös hänen katajaan viittaavaan sukunimeensä. Neljä Enebergin lasta suomensi myöhemmin nimensä Kivikatajaksi, mikä on nykyään kaikkien aatelissuvun jäsenten nimenä. Waldemar Enebergin veli oli assyriologi Karl Fredrik Eneberg, joka ei siis kuulunut aatelissukuun. == Lähteet == Luokka:Suomalaiset aatelissuvut
Metronomy

Metronomy on elektronista musiikkia soittava yhtye, jonka Joseph Mount perusti Devonissa, Englannissa vuonna 1999. Tällä hetkellä yhtyeessä soittavat Joseph Mount (laulu, kitara ja koskettimet), Anna Prior (rummut ja taustalaulu), Oscar Cash (kitara, koskettimet ja taustalaulu), Gbenga Adelekan (basso ja taustalaulu) ja Michael Lovett (kitara, koskettimet ja taustalaulu). Mount julkaisee myös remiksejä Mentronomyn nimissä. Mount on remiksannut monia esiintyjiä, esimerkiksi Franz Ferdinandia, Klaxonsia, Goldfrappia, Zero 7:iä, Ladytronia, Kate Nashia ja Lykke Litä. ==Diskografia== === Albumit === * Pip Paine (Pay The £5000 You Owe) – Holiphonic (2006) * Nights Out – Because Music (2008) * Pip Paine (Pay The £5000 You Owe) – Because Music (2009) (uudelleenjulkaisu vuonna 2009 (Because Music) sis. 4 bonuskappaletta) * The English Riviera – Because Music (2010) * Love Letters – Because Music (2013) * Summer 08 (2016) * Metronomy Forever (2019) === Singlet ja EP:t === * Wonders (2005) – Wonders, Holiphonic * You Could Easily Have Me (3. huhtikuuta 2006) – Holiphonic * Trick Or Treatz (11. syyskuuta 2006) – Holiphonic * Radio Ladio (12. marraskuuta 2007) – Need Now Future Records * My Heart Rate Rapid (7. huhtikuuta 2008) – Because Music * Holiday (7. heinäkuuta 2008) – Because Music * Heartbreaker vs. Holiday (1. elokuuta 2008) – Because Music, Need Now Future Records * A Thing For Me (2008) * Radio Ladio (uudelleenjulkaisu) (2009) * Not Made For Love (14. syyskuuta 2009) – Because Music *Salted Caramel Ice Cream (19.6.2019) – Because Music ===Remixit=== *Magnet – "Hold On" *Klaxons – "Atlantis to Interzone" *Architecture in Helsinki – "Do the Whirlwind" *Roots Manuva – "Awfully Deep (Lambeth Blues)" *Kate Nash – "Foundations" *Max Sedgley – "Slowly" *Gorillaz – "El Mañana" *Good Shoes – "Morden" *Charlotte Gainsbourg – "5:55" *Zero 7 – "Futures" *Get Cape. Wear Cape. Fly – "I-Spy" *DNTEL – "The Distance" *The Young Knives – "Weekends and Bleak Days (Hot Summer)" *Dead Disco – "The Treatment" *Infadels – "Love Like Semtex" *Sébastien Tellier – "La Ritournelle" *Hot Club de Paris – "Clockwork Toy" *Box Codax – "Naked Smile" *Temposhark – "Not That Big" *Ladytron – "Sugar" *Charlie Alex March – "Piano Song" *Franz Ferdinand – "Do You Want To" *Love Is All – "Spinning and Scratching" *Late of the Pier – "The Bears Are Coming" *Goldfrapp – "Happiness" *Lykke Li – "I'm Good I'm Gone" *Midnight Juggernauts – "Into the Galaxy" *Cansei de Ser Sexy – "Move" *Ximena Sariñana – "La tina" *K.D. Lang – "Coming Home" *The Very Best – "Warm Heart Of Africa" *Joakim – "Spiders" *Air – "So Light Is Her Footfall" ==Aiheesta muualla== *Metronymyn virallinen sivusto * Luokka:Brittiläiset elektronisen musiikin yhtyeet Luokka:Elektro
Amboselin kansallispuisto

Amboselin kansallispuisto on kansallispuisto Rift Valleyn maakunnassa Keniassa 260 kilometriä Nairobista etelään. Se sijaitsee Kilimanjaron vuoren lähellä Tansanian rajalla. Kansallispuisto on yksi Kenian suosituimmista ja sen pinta- ala on 392 neliökilometriä. Suurin osa alueen asukkaista on maasaita. Puisto tunnetaan ennen kaikkea norsuistaan. == Historia == Kansallispuiston nimi tulee maasain kielestä ja tarkoittaa suolaista pölyä. Amboseli oli suojeltu alue jo ennen kuin se vuonna 1974 nimitettiin kansallispuistoksi. Vuodesta 1991 lähtien se on kuulunut Unescon Ihminen ja biosfääri -ohjelmaan (MAB). Puistoa on esitetty Unescon maailmanperintöluetteloon vuonna 2023. == Maantiede == Alue on suurimmaksi osaksi avointa tasankoa, mistä johtuen villieläinten havaitseminen on helppoa. Sadekausien aikana sataa runsaasti vettä, ja sitä tulee myös Kilimanjaron vuorelta, mutta välillä on vähäsateisia vuosia. Alueella on järviä ja soita, jotka houkuttelevat eläimiä. On myös metsäisiä alueita, joissa yleisin puu on akaasia. Puistossa ei sallita poistumista autoista muualla kuin yhdellä kukkulalla, josta aukeaa laaja näköala kansallispuistoon ja jossa on tarjolla informaatiota maastosta ja eläimistä. Siellä on myös piknik-pöytiä. Lähistön kylissä voi tutustua maasaikulttuuriin. == Eläimistö == Norsujen lisäksi turistit voivat nähdä mm. leijonia, kirahveja, puhveleita, gepardeja, antilooppeja, virtahepoja, seeproja ja hyeeniä. Vuosien 2020-22 kuivuus hävitti suuren osan eläimistä. Kansallispuistossa on yli 400 lintulajia, mm. flamingoja, pelikaaneja, Afrikanmarabu-haikaroita, sihteerilintuja, strutseja ja etelänkruunukurkia. Osa linnuista elää soilla ja vesialueilla. Soissa on myös kaloja, esim. monni. == Uhat == Vuosina 2009 ja 2020-22 oli vähän sateita, ja kuivuus tappoi tuhansia eläimiä. Sen sijaan vuodenvaihteessa 2023/24 puisto on elpynyt runsaiden sateiden johdosta. Kuivuuden lisäksi uhkia ovat salametsästäjät, jotka tappavat norsuja niiden syöksyhampaiden vuoksi. Vuonna 1989 kiellettiin norsunluun myynti, ja kanta on päässyt kasvamaan, vaikka salametsästys ei loppunut. Eläimiä on myös tapettu niiden siirtyessä etsimään ruokaa maanviljelijöiden tiloille. Ongelmia lisää asutuksen ja turistipalvelujen laajentuminen lähialueelle, joten kansallispuiston eläinten elinalueet ovat vaarassa supistua. == Kuvasto == Amboseli National Park Kenya 01.jpg|Kimanan portti kansallispuistoon Amboseli National Park and Mt. Kilimanjaro.jpg|Kilimanjaron vuori Amboseli National Park in Kenya 06.jpg|Näköalakukkula Amboseli National Park in Kenya 04.jpg|Näköala kukkulalta Amboseli National Park in Kenya 03.jpg|Näköala kukkulalta Amboseli National Park Kenya 06.jpg|Suo Amboseli National Park Kenya 07.jpg|Tie sateisena aikana == Lähteet == Luokka:Kenian kansallispuistot
Nakurujärven kansallispuisto

Nakurujärven kansallispuisto on yksi Kenian suosituimmista kansallispuistoista. Puisto sijaitsee Itä-Afrikan hautavajoaman pohjalla. Sen alueella on monenlaisia elinympäristöjä. Se on 188 neliökilometrin kokoinen, ja järvi peittää kolmanneksen puistosta. Järvi on matala ja voimakkaasti emäksinen. Siihen laskee yksi ympärivuotinen joki ja neljä jokea, joissa on vettä vain osan aikaa vuodesta. Puisto tunnetaan ennen kaikkea flamingoistaan. Enimmillään järvellä arvioitiin elävän puolestatoista kolmeen miljoonaa flamingoa. Kun jokien mukanaan tuomat saasteet tappoivat lintujen ravintonaan käyttämiä leviä, flamingot muuttivat pois, mutta vuonna 2017 sinne oli palannut jo 300 000 lintua. Kasvillisuus on monimuotoista, sieltä on tunnistettu 500 kasvilajia. Puistoon on myös siirretty leveähuulisarvikuonoja muualta. == Lähteet == == Aiheesta muualla == Luokka:Kenian järvet Luokka:Kenian kansallispuistot
E1 Music

E1 Music (vuoteen 2009 Koch Records) on E1 Entertainmentin tytäryhtiö sekä Yhdysvaltain suurin itsenäinen levy-yhtiö. Sen jakelijana toimii myös Universal Music Group Euroopassa ja Aasiassa nimikkeellä E1 Universal. Nykyään sen Yhdysvaltain jakelijana toimii Epic Records. Tammikuussa 2009 Koch Records vaihtoi nimensä, jolloin se nimettiin E1 Musiciksi emoyhtiönsä Entertainment Onen mukaan. ==Lähteet== Luokka:Yhdysvaltalaiset levy-yhtiöt
Sota-ajan hallitus

Sota-ajan hallitus on hallitus, jonka tehtävänä on hallita sodan ajan. Sota- ajan hallitukset ovat tyypillisesti laajapohjaisia, joko yhteishallituksia kaikista valtiopäivillä edustettujen puolueiden edustajista koottuja tai mahdollisimman laajapohjaisia, jolloin oppositio on pieni. Toinen sota-ajan hallituksen piirre on se, että ulkopolitiikasta ja puolustuspolitiikasta sodankäyntiä koskien päättävät tosiasiassa melko harvat hallituksen jäsenet, niin sanottu hallituksen sisäpiiri salassapidon ja päätöksenteon nopeuden takaamiseksi. Luokka:Hallitukset Luokka:Sodankäynti
Il Genio

Il Genio on italialainen elektronista poppia soittava yhtye, jossa esiintyvät Gianluca De Rubertis ja Alessandra Contini. Yhtyeen suurin hitti on Pop porno. Laulut ovat pääasiallisesti italiankielisiä, mutta joissain lauluissa lauletaan myös ranskaksi. ==Albumit== * Il Genio (2008) * Vivere negli anni X (2010) ==Singlet== * Pop Porno (2008) * Non è possibile (2009) * Cosa dubiti (2010) ==Aiheesta muualla== * Yhtyeen MySpace-sivusto Luokka:Italialaiset yhtyeet
Utva Lasta

Utva Lasta on kaksipaikkainen jugoslavialaisen Utva-lentokonetehtaan sotilaskoulutuslentokone, jonka ensilento tehtiin 2. syyskuuta 1985. Koneen oli tarkoitus korvata Utva 72-koulukone Jugoslavian ilmavoimissa. Koneen suunnittelu tehtiin pääosin Ilmailutekniikan instituutissa. Koneen valmistuksesa SOKO-tehdas oli Utvan alihankkija. Koneen prototyyppy valmistui toukokuussa 1985. Sitä modifioitiin suhteellisen paljon ennen koelentoja. Toinen prototyyppi valmistui tammikuussa 1989, se sai nimen Lasta 2. 1990-luvun alussa Utva valmisti osat kymmeneen koneeseen, joista kuusi meni Jugoslavian ilmavoimille. Kaikki koneet jäivät Jugoslavian sisällissodan ajaksi Utvan tehtaalle Pančevoon. Naton pommitus vaurioitti vuonna 1999 pahoin tehdasta, jolloin tuhoutui viisi konetta. Yksi vaurioituneista koneista siirrettiin Jugoslavian ilmailumuseoon. Vuonna 2006 Utva Lasta projekti käynnistettiin uudestaan. Vuonna 2009 Irak tilasi 30 Utva Lasta 95-konetta ja Serbia 16 konetta. Ensimmäinen kuuden koneen toimitus Irakiin tapahtui 5. elokuuta 2010. Mitat Lasta prototyyppi Lasta 75 Lasta 95 Pituus (m) 8,04 7,54 7,97 Kärkiväli (m) 8,34 8,92 9,71 Korkeus (m) 2,965 2,80 3,16 Siipipinta-ala (m²) 11 11.4 12.9 ==Spesifikaatio (Utva Lasta prototyyppi)== * miehistö : kaksi * tyhjäpaino 1060 kg * MTOW 1630 kg * voimalaite Lycoming O-540-Z1B5D, 224 W, 3-lapainen Hoffman HO-V-123-K-V potkuri * suurin nopeus345 km/h * nousunopeus 9 m/s ==Lähteet== ==Aiheesta muualla== *Taylor, John W R. (ed.). Jane's All the World's Aircraft 1988-89. Coulsdon, Surrey, UK: Jane's Information Group, 1988. ISBN 0-7106-0867-5. * http://www.janes.com/extracts/extract/jawa/jawaa664.html * http://en.wikipedia.org/wiki/Image:Glasnik_86-3Lasta.jpg * http://en.wikipedia.org/wiki/Image:Glasnik_86-3Lasta1.jpg * http://en.wikipedia.org/wiki/Image:Glasnik_86-3Lasta2.jpg * http://www.airwar.ru/enc/attack/lasta.html * http://www.avijacijabezgranica.com/forum/viewtopic.php?f=23&t;=7426&st;=0&sk;=t&sd;=a&hilit;=lasta * http://www.avijacijabezgranica.com/forum/viewtopic.php?f=45&t;=10080&start;=0&st;=0&sk;=t&sd;=a&hilit;=lasta * http://www.flightglobal.com/articles/2008/01/07/220624/serbias-utva-to- supply-lasta-3-trainers-to-iraq.html * http://www.naslovi.net/2008-01-13/politika/lasta-leti-za-bagdad/543255 * http://www.avioni.net/showphotos.php?d=8&e;=Lasta%20S1 * http://forum.airserbia.com/viewtopic.php?f=2&t;=1150&st;=0&sk;=t&sd;=a Luokka:Utvan ilma-alukset Luokka:Jugoslavialaiset koulukoneet Luokka:1980-luvun koulukoneet
Pajahiili

Pajahiili on kivihiiltä, joka on valmistettu tai otettu polttoaineeksi pajatyöhön. ==Pajakoksi== Pajakoksilla on suurempi lämpöarvo ja sitä käytetään pajoissa ja takomoissa. Pajakoksi soveltuu myös pajahitsaukseen erityisesti sen lämpöarvon takia. ==Helmikoksi== Helmikoksi soveltuu käytettäväksi takomoissa ja pajoissa sekoitettuna karkeampaan koksiin, pajahiileen tai karkeaan pajahiililaatuiseen kivihiileen. ==Paja-antrasiitti== Antrasiittia voidaan käyttää pajoissa haluttaessa pajahiiltä korkeampaa lämpötehoa esimerkiksi ahjohitsauksessa, damaskitaonnassa tai suurten kappaleiden taonnassa. ==Tervapuuhiili== Katso pääartikkeli Puuhiili. == Lähteet == Luokka:Kivihiili
Muessin

Muessin, myös muezzin (, ) on moskeijan rukouskutsun kuuluttaja. Hänen tehtävänsä on kutsua muslimeja mukaan rukoukseen minareetista käsin. Laulaessaan rukouskutsua (adhaan) muezzin katsoo kohti Mekkaa. Nykyisin muezzinit käyttävät sähköisiä äänentoistojärjestelmiä ja kovaäänisiä. Aikaisemmin muezzin esitti kutsun huutamalla. Oikean ajoituksen varmistamiseksi muezzin ei saanut olla sokea, tai hänellä täytyi olla näkevä seuralainen, joka pystyi tarkistamaan rukouskutsun oikean ajankohdan.Umdat al- Salik, 2017, 116 == Rukouskutsun syntykertomus == 800-luvun alussa kirjoitettu lajissaan ensimmäinen profeetta Muhammedin elämäkerta (Ibn Hisham) kertoo rukouskutsun taustasta seuraavaa: Medinassa ihmiset kokoontuivat rukoilemaan itsekseen ilman rukouskutsua, mutta Jumalan lähettiläs ei pitänyt ratkaisusta. Hän määräsi sen takia pasuunan kutsumaan heitä rukoukseen juutalaisten tavoin. Muhammed ei kuitenkaan pitänyt tuloksesta. Sitten hän käski käyttää puista läppäintä kristittyjen tapaan. Sellainen veistettiinkin, mutta Jumalan lähettiläs ei pitänyt siitäkään. Lopulta muuan muslimi tuli profeetan puheille ja kertoi nähneensä unessa vihreäpukuisen miehen, joka sanoi: ”Entä jos näytän sinulle paremman tavan?” Parempi tapa oli huutaa rukouskutsu. Toisen tarinan mukaan (jonka Ibn Hisham myös kertoo) profeetta itse olisi nähnyt saman unen. Kertomus havainnollistaa uskontotieteen tuntemaa ilmiötä, jossa uskonnot eivät pelkästään omaksu toisiltaan asioita, vaan toisinaan pyrkivät vastavaikutuksena luomaan eroja muihin uskontoihin. == Muezzinin pätevyysvaatimukset == Muezzin ei ole pappi, vaan hänen virkansa vastaa paremmin kristittyjen suntiota. Ammattimainen muezzin valitaan tehtäväänsä maineensa, äänensä ja kykyjensä perusteella. Keskiajalta peräisin oleva šaria- käsikirja Umdat al-Salik antaa muezzinille seuraavat pakolliset pätevyysvaatimukset: a) hänen pitää olla muslimi, b) omatoimisuustaidot ovat vähintään 7-vuotiaan tasolla eli osaa syödä, juoda ja käydä wc:ssä, c) on mieleltään terve, d) on mies, jos kutsu koskee miehiä. Suositeltavaa on lisäksi, että hän on suoraselkäinen, eli ei ole syyllistynyt vakaviin synteihin, ja että hänellä on voimakas, miellyttävä ääni. Adhaanin eli rukouskutsun melodista laulamista pidetään myös taidemuotona. Itävaltalaisen Sebastian Brameshuberin dokumenttielokuva Muezzin näyttää turkkilaisia muezzineja kilpailemassa maanlaajuisessa ja vuotuisessa rukouskutsukilpailussa.Synopsis muezzindocumentary.com. Viitattu 15.4.2017 == Lähteet == * ===Viitteet=== == Aiheesta muualla == Luokka:Moskeijat Luokka:Islamilaiset käsitteet Luokka:Islamilaiset rukoukset Luokka:Laulu
Arvanitika

Arvanitika (arvanitikaksi: αρbε̰ρίσ̈τ, arbërisht; ) on albanian kielen murre, jota puhutaan Kreikassa. Sen puhujia eli arvaniitteja on arviolta 50 000 puhujaa. Kieleen on tullut voimakkaita vaikutteita kreikan kielestä. Kieltä uhkaa nuorien puhujien sulautuminen kreikkalaisiin, vaikkakin jonkinlaista kulttuurillista uudelleenheräämistäkin on tapahtunut. Kielelle on kehitetty kielioppi ja Uuden testamentin käännös vuonna 1827. ==Kielinäyte== *Isä meidän arvanitikaksi latinalainen kirjaimisto Áti ýnë që jé ndë qiéjet, ushënjtëróft' émëri ýt. árthtë mbëretëría jóte; ubëftë dashurími ýt si ndë qiél, edhé mbë dhét búkënë tónë të përdítëshimen' ép-na néve só edhé fálj-na fájetë tóna sikúndrë edhé néve ua fáljmë fajtórëvet tánë edhé mos na shtiér ndë ngásie, pó shpëtó-na nga i ljígu; sepsé jótia është mbëretëría e fuqía e ljavdía ndë jétët të jétëvet. kreikkalainen kirjaimisto Άτι ύνε̱ κ̇ε̱ ϳέ νdε̱ κ̇ιέϳετ, ȣσ̈ε̱ν̇τε̱ρόφτ' έμε̱ρι ύτ. άρθτε̱ μbε̱ρετε̱ρία ϳότε; ȣbε̱φτε̱ dασ̈ȣρίμι ύτ, σι νdε̱ κ̇ιέλ, εδέ μbε̱ δέτ; bȣ́κε̱νε̱ τόνε̱ τε̱ πε̱ρdίτε̱σ̈ιμεν' έπ-να νέβε σότ; εδέ φάλ̇-να φάϳετε̱ τόνα, σικȣ́νdρε̱ εδέ νέβε ȣα φάλ̇με̱ φαϳτόρε̱βετ τάνε̱; εδέ μοσ να σ̈τιέρ νdε̱ νγάσιε, πό σ̈πε̱τό-να νγα ι λ̇ίγȣ; σεπσέ ϳότια ε̱σ̈τε̱ μbε̱ρετε̱ρία ε φȣκ̇ία ε λ̇αβdία νdε̱ ϳέτε̱τ τε̱ ϳέτε̱βετ. ==Lähteet== Luokka:Kreikan kielet
Alain Elkann

Alain Elkann (s. 23. maaliskuuta 1950Policlinicogemelli.it, viitattu 2.7.2012) on italialainen kirjailija, museojohtaja, toimittaja ja poliittinen taustavaikuttaja.Jukka Petäjä, "Nyt täytyisi panostaa tähän päivään", Helsingin Sanomat, 1.11.2010 sivu C 3 Elkann on kirjoittanut nelisenkymmentä teosta, joista on suomennettu Alberto Moravian elämäkerta Moravian elämä (1999; alkuteos Vita di Moravia, 1996). Elkanin pojista John Elkann on Fiatin hallituksen puheenjohtaja, Lapo Elkann vastaa Fiatin brändistä. Tytär Ginreva Elkann on elokuvatuottaja. Lasten isoisä äidin puolelta on Gianni Agnelli. ==Lähteet== Luokka:Italialaiset kirjailijat Luokka:Vuonna 1950 syntyneet Luokka:Elävät henkilöt
Istriotin kieli

Istriotin kieli on romaaninen kieli, jota puhutaan Istrian niemimaan eteläosissa Rovinjin ja Vodnjanin kaupungeissa Kroatiassa. Kieli sekoitetaan usein istro-romanian kieleen, mutta se on ehkä läheisempää sukua nyt jo hävinneelle dalmaatin kielelle, sekä edelleen käytössä olevalle friulille. Vuonna 2000 tehdyn arvion mukaan kielellä oli 1 000 puhujaa. Kieli siirtyy edelleen sukupolvelta toiselle, mutta UNESCO on listannut kielen vaaraantuneeksi. == Fonologia == === Konsonantit === Bilabiaali Labiodentaali Dento-alveolaari Postalveolaari Palataali Velaari Klusiili b d g Affrikaatta ʤ Frikatiivi v z Nasaali m n ɲ ŋ Tremulantti r Approksimantti lateraali l ʎ sentraali j w Lähde: === Vokaalit === Etinen Keskinen Takainen Suppea i u Puolisuppea e o Puoliavoin ɛ ɔ Avoin a Lähde: ==Kielinäyte== Istriotiksi Italiaksi La nostra zì oûna longa cal da griebani: i spironi da Monto inda uò salvà, e 'l brasso da Vistro uò rastà scuio pei grutoni pioûn alti del mar, ca ruzaghia sta tiera viecia-stara. Da senpro i signemo pissi sensa nom, ca da sui sa prucoûra 'l bucon par guodi la veîta leîbara del cucal, pastadi dala piova da Punente a da Livante e cume i uleîi mai incalmadi. Fra ste carme zì stà la nostra salvissa, cume i riboni a sa salva dal dulfeîn fra i scagni del sico da San Damian; el nostro pan, nato gra li gruote, zi stà inbinideî cul sudur sula iera zbruventa da Paloû... e i vemo caminà par oûna longa cal da griebani, c'ancui la riesta lissada dali nostre urme. La nostra è una lunga strada irta di sassi: gli speroni di Monto ci hanno salvato, ed il braccio di Vistro è rimasto scoglio per le grotte poste più in alto del mare, che erode questa antica terra. Da sempre siamo pesciolini che da soli si procurano il boccone per godere la libera vita del gabbiano, oppressi dalla pioggia di Ponente e di Levante come olivi senza innesti. Fra queste insenature è stata la nostra salvezza, come i riboni si salvano dal delfino fra le tane della secca di San Damiano; il nostro pane, nato tra le grotte, è stato benedetto col sudore nell'aia ribollente di Palù... ed abbiamo camminato per una lunga strada dissestata, che oggi rimane spianate dai nostri passi. == Lähteet == Luokka:Romaaniset kielet Luokka:Kroatian kielet
Ted Sorensen

Theodore (Ted) Sorensen (8. toukokuuta 1928 Biografical and Historical Notes, Theodore C. Sorensen Personal Papers John F. Kennedy, Presidential Library and Museum, viitattu 28.7.2022 – 31. lokakuuta 2010) oli Yhdysvaltain presidentin John F. Kennedyn lähin neuvonantaja ja puheidenkirjoittaja.JFK:n puheenkirjoittaja Sorensen kuollut, Yle.fi Hän oli koulutukseltaan juristi. ==Lähteet== Luokka:Yhdysvaltalaiset juristit Luokka:Valkoinen talo Luokka:Yhteiskunnalliset vaikuttajat Luokka:Vuonna 1928 syntyneet Luokka:Vuonna 2010 kuolleet
Litiumkobolttioksidi

Litiumkobolttioksidi eli litiumkoboltiitti (LiCoO2) on epäorgaaninen ioniyhdiste. Yhdiste johtaa sähköä ja sitä käytetään litiumioniakuissa katodina. ==Rakenne== Litiumkobolttioksidin kiderakenne on selvitetty röntgensädediffraktion avulla ja sillä on heksagoninen alkeiskoppi. Kiderakenne koostuu koboltti- ja happiatomien muodostamista kerroksista, joissa ne ovat sijoittuneet oktaedrin muotoon. Litiumionit sijoittuvat näiden kerrosten väliin. ==Valmistus== Litiumkobolttioksidia tuotetaan kuumentamalla litiumkarbonaattia ja kobolttikarbonaattia 900 °C lämpötilassa kahdenkymmenen tunnin ajan tai kuumentamalla litiumkarbonaattia ja koboltti(II,III)oksidia viisi tuntia 550 °C lämpötilassa ja tämän jälkeen vuorokauden ajan 850 °C lämpötilassa. Ensin mainitulla tavalla tuote on usein epästoikiometristä ja sen suhdekaavaksi on määritetty Li0,99Co1,04O2. :6 Li2CO3 \+ 4 Co3O4 \+ O2 → 12 LiCoO2 \+ 6 CO2 ==Käyttö== Litiumkobolttioksidia käytetään katodina litiumakuissa ja anodina hiiltä. Tällöin akkua ladattaessa tapahtuu reaktio alla oleva yhtälön mukaisesti. Akun purkautuessa reaktio on käänteinen. Akun latautuessa koboltti hapettuu hapetusluvulta +III hapetusluvulle +IV ja litiumionit pelkistyvät grafiittianodin pinnalla litiummetalliksi. :Li1-xCoO2 \+ CnLix \leftrightarrow LiCoO2 \+ Cn Tällaisesta akusta saatava jännite on 3,6V. Litiumkobolttioksidin etuja ovat sen lämmönkestävyys, korkea kapasiteetti (137 mAh/g), pitkä kestoikä, korkea purkautumisjännite ja sitä on helppo tuottaa teollisesti hyvin puhtaana. Litiumkobolttioksidia voidaan käyttää myös keramiikan lasitteissa. ==Lähteet== Luokka:Litiumyhdisteet Luokka:Kobolttiyhdisteet Luokka:Oksidit
Subjektiivinen oikeus

Subjektiivinen oikeus on oikeusjärjestyksen kansalaiselle antama valta jonkin edun tai hyödykkeen saamiseen tai turvaamiseen. Se voi olla esimerkiksi omistusoikeus esineeseen.Uusi tietosanakirja, Tietosanakirja oy 1960–1966, hakusana subjektiivinen oikeus.Suomalainen tietosanakirja, Weilin+Göös 1989–1993, ISBN 951-35-4644-6, hakusana subjektiivinen oikeus. Esine ei kuitenkaan ole välittömästi subjektiivisen oikeuden kohteena, sillä esineen kanssa ei ole oikeussuhdetta. Subjektiivinen oikeus merkitsee ihmisen oikeusasemaa oikeussuhteessa toiseen ihmiseen, jolla on toisen oikeutta vastaava velvollisuus. Subjektiivisesta oikeudesta ei voi puhua tapauksissa, joissa siltä puuttuu selvä kohde velvollisuuden puutteen vuoksi.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VII palstat 1080–1082. Oikeusjärjestys suojaa annettua valtaa muiden henkilöiden vaateilta ja myöntää viranomaisten suojan subjektiivisen oikeuden toteuttamiseen. Esimerkiksi esineen omistajalla on oikeus sen käyttöön toisten estämättä, oikeus oikeudettomasti viedyn esineen takaisinsaantiin sekä oikeus esineen myyntiin ja panttaukseen. Subjektiivisen oikeuden lähikäsite on objektiivinen oikeus, joka tarkoittaa oikeusjärjestystä eli voimassa olevien oikeussäännösten kokonaisuutta.Suomalainen tietosanakirja, hakusana objektiivinen oikeus. Subjektiivisiin oikeuksiin liittyy myös kontraoikeuden käsite. ==Lähteet== Luokka:Oikeustiede
Valtio-oikeus

Valtio-oikeus tarkoittaa nykyisin yleensä valtiosääntöoikeutta eli niitä oikeussäännöksiä, joissa on määräykset valtion ylimmistä valtaoikeuksista.Factum, Weilin+Göös 2003–2005, ISBN 951-35-6646-3, hakusana valtio-oikeus. Se on määritelty myös laajemmin, niin että se aiemmin tarkoitti julkisoikeutta yleensä.Iso tietosanakirja, Otava 1931–1939, hakusana valtio- oikeus. Sittemmin se merkitsi julkisoikeutta lukuun ottamatta kansainvälistä oikeutta.Otavan iso tietosanakirja, Otava 1960–1965, hakusana valtio-oikeus. Nykyisin valtio-oikeus laajassa merkityksessä käsittää valtiosääntöoikeuden ja hallinto-oikeuden. Aiemmin käytettiin myös nimitystä positiivinen valtio- oikeus, jolla tarkoitettiin valtion voimassa olevaa valtio-oikeutta. ==Lähteet== Luokka:Valtiosääntöoikeus
Strassi

Strassi on eräs lasityyppi, josta valmistetaan hiomalla huokeita koruja. Siitä on valmistettu myös pukujen kirjontatarvikkeita 1700-luvulta lähtien. Strassi on pääasiassa kaliumia sisältävää kalilasia, jossa on seassa hivenen lyijyä ja booria. Kalilasi sulaa helposti, mutta kestää kemiallisia vaikutuksia huonosti. Strassia käytetään joko kirkkaana tai sopivilla metallioksideilla värjättynä. Strassi on nimetty keksijänsä saksalaisen Joseph Strasserin mukaan.Suomalainen tietosanakirja, Weilin+Göös 1989–1993, ISBN 951-35-4644-6, hakusana strassi.Otavan iso tietosanakirja, Otava 1960–1965, hakusana kalilasi. Tämä wieniläinen kultaseppä teki keksintönsä 1758.The New Encyclopædia Britannica, Encyclopædia Britannica 2003, ISBN 0-85229-961-3, hakusana paste. ==Lähteet== == Aiheesta muualla == Luokka:Lasi Luokka:Kirjonta
Stolbova

Stolbovahttp://kaino.kotus.fi/eksonyymit/index.php?a=listaus&hakunimi;=Stolbova () on pieni kylä Venäjällä Leningradin alueen Olhavan piirin Hvalovon kunnassa. Se sijaitsee Säsjoen rannalla Olhavan kaupungin kaakkoispuolella. Kylän ohi kulkee Uuden-Laatokan ja Vologdan välinen A114-maantie. Ruotsin ja Venäjän Staraja Russassa vuoden 1616 alussa käymien epäonnistuneiden rauhanneuvottelujen jälkeen maiden edustajat kohtasivat toisensa uudelleen Stolbovassa saman vuoden lopussa. Ruotsia edusti englantilainen John Merrick ja Venäjää ruhtinas Mezetski ja Sjuzin. Kaksi kuukautta kestäneiden neuvottelujen jälkeen kylässä solmittiin 27. helmikuuta 1617 maiden välinen Stolbovan rauha. ==Lähteet== Luokka:Olhavan piiri
FELASA

Felasa () on 1978 kahdentoista eurooppalaisen maan perustama EU-alueen kattava kansallisten koe-eläintoiminnan valvontainstanssien yhteistyöelin. Sen jäseniä ovat: * GV-SOLAS: Itävalta, Saksa * Balt-LASA: Latvia, Liettua ja Viro * Scand-LAS: Tanska, Ruotsi, Suomi, Norja ja Islanti * BCLAS: Belgia * CLASA: Tšekki * AFSTAL (SFEA): Ranska * HSBLAS: Kreikka * CroLASA: Kroatia * Irlanti * Turkki * AISAL: Italia * NVP: Alankomaat * SECAL: Espanja * SGV: Sveitsi * LASA: Yhdistynyt kuningaskunta * SLASA: Serbia * ILAF: Israel * HLASA: Unkari * SPCAL: Portugali FELASA on laatinut EU-maissa hyväksytyt suositukset koe- eläinten kanssa työskentelevien henkilöiden koulutuksesta. Ko. henkilöt on jaettu neljään, A-, B- ,C- ja D-kategoriaan toimenkuvansa perusteella. == Lähteet == === Viitteet === Luokka:Eläinlääketiede Luokka:Eläinten oikeudet Luokka:Tieteelliset kokeet
Maunula (täsmennyssivu)

Maunula voi tarkoittaa seuraavia: * Maunula (), osa-alue Helsingissä * Maunulan peruspiiri, peruspiiri Helsingissä, käsittää Maunulan lisäksi myös Metsälän ja Pirkkolan * Maunula, Kärtsy Hatakan albumi vuodelta 2016 == Sukunimi == * Aatos Maunula (1906–1979), kenraaliluutnantti * Antero Maunula (1937–2014), eversti, Auvo Maunulan poika * Antero Maunula, päätoimittaja * Auvo Maunula (1907–1944), lentäjä ja Mannerheim-ristin ritari * Juhana Maunula (1819–1885), maanviljelijä ja valtiopäivämies * Juhani Maunula (s. 1948), arkkitehti * Jyrki Maunula (1928–1998), toimittaja, pakinoitsija ja kirjailija * Kalevi Maunula (1926–2014), everstiluutnantti * Kirsti Maunula (o.s. Haavisto, 1935–2015), vaatesuunnittelija * Marko Maunula (s. 1966), historiantutkija ja professori * Maukka Maunula, punkrumpali * Mauri Maunula (1921–2024), lentokapteeni ja sotilaslentäjä, viimeinen elossa ollut Suomen sotien lentäjäveteraani * Miiro Maunula (s. 1992), salibandyn pelaaja * Miliam Maunula (1899–1948), vapaapainija * Tommi Maunula (1897–1955), jääkärimajuri * Valto Maunula (s. 1936), sähköteknikko ja kirjailija. Luokka:Luettelot henkilöistä sukunimen mukaan
Gorka

Gorka () on kylä ja maalaiskunta Leningradin alueen Tihvinän piirissä Venäjällä. Se sijaitsee Paksujoen varrella 21 kilometriä Tihvinästä luoteeseen. Kylässä on 860 ja kunnassa 1200 asukasta (vuonna 2010). Seudulla on 1000-luvun kurgaanihautoja. Itämerensuomalaiset paikannimet kuten Imolovo, Kožela ja Pudrol kertovat entisestä vepsäläisasutuksesta. Paikalla sijainnut Paše-Koželan (Kukovaja Goran) pogosta mainitaan historiallisissa lähteissä 1000–1100-luvulta lähtien. Tarinan mukaan kylässä oli luostari, johon ilmestyi Tihvinän Jumalanäidin ikoni. Gorkassa toimii maidon ja lihan tuotantoon sekä perunan viljelyyn erikoistunut maatalousyritys. Kylässä on lastentarha, peruskoulu, kulttuuritalo ja kirjasto. Nähtävyyksiin kuuluu vuonna 1859 rakennettu Pokrovan kirkko. Gorkan kunta sijaitsee Tihvinän piirin länsiosassa. Se rajoittuu pohjoisessa Koskovon, idässä Gankovon, kaakossa Borin ja lounaassa Tsvyljovon kuntiin sekä lännessä Olhavan piiriin. Kunnan pinta-ala on 497 neliökilometriä. Seudulla virtaa Paksujoki. Suurimmat järvet ovat Zaljuštšitskoje, Randogskoje, Ostrovskoje, Bolšaja Valdost, Tšagolinskoje ja Lebjažje. Länsiosassa on laaja suoalue. Keskuskylän lisäksi kuntaan kuuluu Novyin maaseututaajama ja 20 kylää: Gorodo, Imolovo, Krjutškovo, Kuliga, Malynovštšina, Novoje Selo, Ostrovok, Pavšino, Pinega, Pjahta, Progal, Pudrol, Randoga, Tšagolino, Tumištše, Valdost, Vjalgino, Zaljuštšik, Žar ja Zasypje. ==Lähteet== ==Aiheesta muualla== * Gorkan kunta Leningradin alueen sivustolla * Gorkan kylä Leningradin alueen kulttuuri -tietosanakirjassa Luokka:Tihvinän piirin kunnat
North Carolina (täsmennyssivu)

North Carolina tarkoittaa seuraavia asioita: *Pohjois-Carolina (), Yhdysvaltain osavaltio *Pohjois-Carolinan yliopisto (), yliopisto *Pohjois- Carolinan sinfoniaorkesteri (), sinfoniaorkesteri ;Yhdysvaltain merivoimat *USS North Carolina (1820), yksi yhdeksästä Kongressin 1816 hyväksymästä aluksesta *USS North Carolina (ACR-12) Tennessee-luokan panssariristeilijä *USS North Carolina (BB-55), North Carolina -luokan taistelulaiva *USS North Carolina (SSN-777), Virginia-luokan ydinsukellusvene.
Iivari Paatero

Iivari Paatero (27. toukokuuta 1875 Helsinki – 5. elokuuta 1922) oli suomalainen näyttelijä. Paatero oli näyttelijänä Aspegrenin suomalaisessa kansanteatterissa 1894–1897, Uudessa teatterissa 1897–1899 ja pisimpään Suomalaisessa maaseututeatterissa 1899–1922. Hän teki myös omia kiertueitaan. Paatero oli naimisissa näyttelijätär Paulina (Paula) Nikulaisen kanssa. == Lähteet == * Wikiaineisto : Kuka kukin oli 1961 Luokka:Suomalaiset teatterinäyttelijät Luokka:Vuonna 1875 syntyneet Luokka:Vuonna 1922 kuolleet